Hüt, a üsem letschte Ferietag, hei mers nomau richtig gnosse. Bi strahlendem  Sunneschiin hei mir üsi Velos packt u si Avignon go aluege. Dr Thierry uf sim Schattevelo u dr Luc im Velositzli heis fei luschtig u spannend gfunde. Avignon isch nid nume d Stadt vo de Päpscht sondern ou vo de Velo. Fasch dür jedi Einbahnstrass, u vo dene hets viu, darf me mit em Velo düre. Es sich e schöni Stadt, gmüetlech u aut. Nach emene feine Zmittag (die einte hei Crèpe mit Nutella gha, die andere es Glas Wisse u e Tartinet) si mer langsam wider richtig Knäusli. Den hei mer no es letschs Shopping müesse go  mache (Yoghurt für üs u Drinkyoghurt für e Thierry). Dummerwis het dr Carrefour grad no Usverchouf bi de Chleider gha u so isch es heut de chlei meh worde…